Oficialusis leidinys L 327 , 16/12/2003 p. 0025 - 0032



Komisijos direktyva 2003/118/EB 2003 m. gruodžio 5 d. iš dalies keičianti Tarybos direktyvų 76/895/EEB, 86/362/EEB, 86/363/EEB ir 90/642/EEB priedus dėl didžiausios leistinos acefato, 2,4-D ir metilparationo likučių koncentracijos (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1976 m. lapkričio 23 d. Tarybos direktyvą 76/895/EEB dėl vaisiuose ir daržovėse bei ant jų išlikusių pesticidų likučių didžiausių koncentracijų nustatymo [1] su paskutiniais pakeitimais, padarytais Direktyva 2003/60/EB [2], ypač į jos 5 straipsnį, atsižvelgdama į 1986 m. liepos 24 d. Tarybos direktyvą 86/362/EEB dėl pesticidų likučių grūduose ir ant jų didžiausių koncentracijų nustatymo [3] su paskutiniais pakeitimais, padarytais Komisijos direktyva 2003/62/EB [4], ypač į jos 10 straipsnį, atsižvelgdama į 1986 m. liepos 24 d. Tarybos direktyvą 86/363/EEB dėl didžiausių pesticidų likučių koncentracijų gyvūninės kilmės maisto produktuose ir ant jų nustatymo [5] su paskutiniais pakeitimais, padarytais Direktyva 2003/60/EB, ypač į jos 10 straipsnį, atsižvelgdama į 1990 m. lapkričio 27 d. Tarybos direktyvą 90/642/EEB dėl didžiausių pesticidų likučių koncentracijų tam tikruose augalinės kilmės produktuose ir ant jų, įskaitant vaisius ir daržoves, nustatymo [6] su paskutiniais pakeitimais, padarytais Direktyva 2003/69/EB [7], ypač į jos 7 straipsnį, atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [8] su paskutiniais pakeitimais, padarytais Komisijos direktyva 2003/84/EB [9], ypač į jos 4 straipsnio 1 dalies f punktą, kadangi: (1) Veikliąsias medžiagas acefatą ir metilparationą buvo nutarta neįtraukti į Direktyvos 91/414/EEB I priedą Komisijos sprendimais 2003/219/EB [10] ir 2003/166/EB [11]. Šiuose sprendimuose numatyta, kad Bendrijoje nebebus leidžiama naudoti augalų apsaugos produktų, turinčių šių veikliųjų medžiagų. (2) Siekiant suteikti galimybę įgyvendinti teisėtus lūkesčius dėl turimų pesticidų atsargų sunaudojimo, konstatuojamosios dalies 1 punkte nurodytuose Komisijos sprendimuose buvo numatytas laipsniško likvidavimo laikotarpis, o didžiausių leistinų koncentracijų (DLK) verčių, pagrįstų nuomone, kad atitinkamos medžiagos neleidžiama naudoti Bendrijoje, reikėtų netaikyti tol, kol nesibaigs tai cheminei medžiagai taikomas likvidavimo laikotarpis. (3) Bendrijos DLK vertės ir Codex Alimentarius [12] rekomenduojamos koncentracijos vertės nustatomos ir įvertinamos taikant panašias metodikas. Yra ribotas skaičius Codex nustatytų acefato ir metilparationo didžiausių likučių koncentracijos verčių. Į jas buvo atsižvelgta šioje direktyvoje nustatant didžiausios likučių koncentracijos vertes. Į Codex DLK vertes, kurias netolimoje ateityje bus rekomenduota panaikinti, atsižvelgta nebuvo. DLK vertės, pagrįstos Codex DLK vertėmis, buvo vertinamos atsižvelgiant į vartotojams keliamos rizikos veiksnius, jokios rizikos nėra nustatyta. (4) Siekiant užtikrinti, kad vartotojas būtų tinkamai apsaugotas nuo be leidimo naudojamų augalų apsaugos produktų likučių poveikio, visiems atitinkamiems maisto produktų ir pesticidų deriniams reikėtų nustatyti laikinąsias DLK vertes, atitinkančias apatinę analizinio nustatymo ribą. (5) Todėl siekiant tinkamai prižiūrėti ir kontroliuoti pesticidų naudojimo draudimą bei apsaugoti vartotoją, visus pesticidų likučius, atsiradusius dėl šių augalų apaugos produktų naudojimo, būtina įtraukti į Direktyvų 86/362/EEB, 86/363/EEB ir 90/642/EEB priedus. (6) Metilparationo DLK turėtų būti nustatytos Direktyvose 86/362/EEB, 86/363/EEB ir 90/642/EEB. Taigi Direktyvos 76/895/EEB nuostatos dėl tos medžiagos DLK turėtų būti panaikintos. (7) Jei nėra Bendrijos arba laikinųjų Bendrijos DLK verčių, kaip tai pagal Komisijos direktyvą 2002/97/EB [13] yra su 2,4-D citrusiniams vaisiams, prieš išduodamos leidimus augalų apsaugos produktams, turintiems šių veikliųjų medžiagų, valstybės narės turi nustatyti nacionalines laikinąsias DLK vertes pagal Direktyvos 91/414/EEB 4 straipsnio 1 dalies f punktą. Valstybė narė pateikė duomenis, kurie parodė, kad atsižvelgiant į 2,4-D naudojimą kai kuriose trečiosiose šalyse, citrusų vaisiams gali būti nustatytos didesnės DLK vertės. Buvo pateikti duomenys, kurie parodė, kad šie likučiai nekelia rizikos vartotojams Bendrijoje. (8) Atitinkami Direktyvų 76/895/EEB, 86/362/EEB, 86/363/EEB ir 90/642/EEB priedai turėtų būti iš dalies pakeisti. (9) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 76/895/EEB II priedo įrašai apie metilparationą išbraukiami. 2 straipsnis Direktyvos 86/362/EEB II priedo A dalyje įrašomos šios eilutės: "Pesticido likutis | Didžiausia koncentracija mg/kg | Acetatas | 0,02 grūdinės kultūros | Metilparationas (suminis metilparationo ir metilparaoksono kiekis, išreikštas metilparationu) | 0,02 grūdinės kultūros | 3 straipsnis Direktyvos 86/363/EEB II priedo B dalyje įrašomos šios eilutės: "Pesticidų likutis | Didžiausia koncentracija mg/kg | Mėsos, įskaitant riebalus, mėsos preparatų, subproduktų ir gyvulinių riebalų, išvardytų I priede, kurių KPN kodai 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 ir 1602 | Pieno ir pieno produktų, išvardytų I priede, kurių KPN kodai 0401, 0402, 0405 00 ir 0406 | Šviežių kiaušinių su lukštu, paukščių kiaušinių ir kiaušinių trynių, išvardytų I priede, kurių KPN kodai 0407 00 ir 0408 | Acefatas | 0,02 | 0,02 | 0,02 | Metilparationas (suminis metilparationo ir metilparaoksono kiekis, išreikštas metilparationu) | 0,02 | 0,02 | 0,02 | 4 straipsnis Direktyvos 90/642/EEB II priedas iš dalies keičiamas taip: 1. Didžiausios pesticidų likučių koncentracijos vertės (DLK), nurodytos šios direktyvos priede, įrašomos į Direktyvos 90/642/EEB II priedą. 2. Didžiausia pesticido 2,4-D (suminis 2,4-D ir jo esterių kiekis, išreikštas 2,4-D) likučio koncentracijos vertė citrusų vaisiams keičiama "1 (p) mg/kg". 5 straipsnis Valstybės narės ne vėliau kaip iki 2004 m. lapkričio 30 d. priima įstatymus ir kitus teisės aktus, būtinus, kad būtų laikomasi šios direktyvos, išskyrus nuostatas pagal 4 straipsnio 2 dalį, kurias valstybės narės priima ir paskelbia ne vėliau kaip iki 2004 m. kovo 31 d. Apie tai jos nedelsdamos praneša Komisijai. Šias nuostatas jos taiko nuo 2004 m. gruodžio 1 d., išskyrus nuostatas pagal 4 straipsnio 2 dalį, kurias jos taiko nuo 2004 m. balandžio 1 d. Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 6 straipsnis Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje. 7 straipsnis Ši direktyva skirta valstybėms narėms. Priimta Briuselyje, 2003 m. gruodžio 5 d. Komisijos vardu David Byrne Komisijos narys [1] OL L 340, 1976 12 9, p. 26. [2] OL L 155, 2003 6 24, p. 15. [3] OL L 221, 1986 8 7, p. 37. [4] OL L 154, 2003 6 21, p. 70. [5] OL L 221, 1986 8 7, p. 43. [6] OL L 350, 1990 12 14, p. 71. [7] OL L 175, 2003 7 15, p. 37. [8] OL L 230, 1991 8 19, p. 1. [9] OL L 247, 2003 9 30, p. 20. [10] OL L 82, 2003 3 29, p. 40. [11] OL L 67, 2003 3 10, p. 18. [12] http://apps.fao.org/CodexSystem/pestdes/pest_q-e.htm. [13] OL L 343, 2002 12 18, p. 23. -------------------------------------------------- PRIEDAS Atskirų produktų, kuriems taikoma DLK,grupės ir pavyzdžiai | Pesticidų likutis ir didžiausia likučių koncentracija(mg/kg) | Acefatas | Metilparationas (suminis metilparationo ir metilparaoksono kiekis, išreikštas metilparationu) | 1.Vaisiai: švieži, džiovinti arba nevirti, konservuoti šaldant, be cukraus; riešutai | 0,02 | 0,02 | i)CITRUSŲ VAISIAI Greipfrutai | | | Citrinos | | | Citrinos (laimai) | | | Mandarinai (įskaitant klementinus ir kitus hibridus) | | | Apelsinai | | | Greipfrutai (pomelos) | | | Kita | | | ii)MEDŽIŲ RIEŠUTAI (NEIŠGLIAUDYTI ARBA IŠGLIAUDYTI) Migdolai | | | Braziliniai riešutai | | | Anakardžio riešutai | | | Kaštainiai | | | Kokoso riešutai | | | Lazdyno riešutai | | | Makadamijos (Australijos riešutai) | | | Pekano riešutai | | | Kedro riešutai | | | Pistacijos | | | Graikiniai riešutai | | | Kita | | | iii)SĖKLAVAISIAI Obuoliai | | | Kriaušės | | | Svarainiai | | | Kita | | | iv)KAULAVAISIAI Abrikosai | | | Vyšnios | | | Persikai (įskaitant nektarinus ir kitus hibridus) | | | Slyvos | | | Kita | | | v)UOGOS IR MAŽI VAISIAI a)Valgomosios ir vyno vynuogės Valgomosios vynuogės | | | Vyno vynuogės | | | b)Braškės (išskyrus miško žemuoges) | | | c)Ant stiebo augančios uogos (išskyrus laukines): Gervuogės | | | Gervuogės (Rubus flagellaris) | | | Gervuogės ir avietės hibridas | | | Avietės | | | Kita | | | d)Kiti maži vaisiai ir uogos (išskyrus laukines) Mėlynės | | | Spanguolės | | | Serbentai (raudonieji, juodieji ir baltieji) | | | Agrastai | | | Kita | | | e)Laukinės uogos ir laukiniai vaisiai | | | vi)ĮVAIRŪS VAISIAI Avokados | | | Bananai | | | Datulės | | | Figos | | | Kiviai | | | Kinkanai | | | Ličiai | | | Mangai | | | Alyvos | | | Pasifloros | | | Ananasai | | | Granatai | | | Kita | | | 2.Daržovės: šviežios arba nevirtos, šaldytos arba džiovintos | 0,02 | 0,02 | i)ŠAKNIAVAISIŲ IR GUMBAVAISIŲ DARŽOVĖS Burokėliai | | | Morkos | | | Salierai | | | Krienai | | | Topinambai | | | Pastarnokai | | | Petražolės | | | Ridikai | | | Valgomieji pūteliai | | | Saldžiosios bulvės | | | Griežčiai | | | Ropės | | | Batatai | | | Kita | | | ii)SVOGŪNINĖS DARŽOVĖS Valgomieji česnakai | | | Svogūnai | | | Askaloniniai česnakai | | | Svogūnlaiškiai | | | Kita | | | iii)VAISINĖS DARŽOVĖS a)Bulvinių šeimos Pomidorai | | | Pipirai | | | Baklažanai | | | Kita | | | b)Moliūginės – valgoma odelė Agurkai | | | Dygliuotieji agurkai | | | Aguročiai | | | Kita | | | c)Moliūginės – nevalgoma odelė Melionai | | | Moliūgai | | | Arbūzai | | | Kita | | | d)Saldieji kukurūzai | | | iv)KOPŪSTINĖS DARŽOVĖS a)Žiedinės kopūstinės daržovės Brokoliai | | | Žiediniai kopūstai | | | Kita | | | b)Gūžinės kopūstinės daržovės Briuselio kopūstai | | | Gūžiniai kopūstai | | | Kita | | | c)Lapininės kopūstinės daržovės Kininiai kopūstai | | | Lapiniai kopūstai | | | Kita | | | d)Kaliaropės | | | v)LAPINĖS DARŽOVĖS IR ŠVIEŽIOS ŽOLĖS a)Salotos ir panašios Pipirnės | | | Sultenė | | | Salotos (sėjamosios) | | | Salotos (cichorium endivia) | | | Kitos | | | b)Špinatai ir panašios Špinatai | | | Burokų lapai (mangoldai) | | | Kita | | | c)Rėžiukas | | | d)Cikorijos | | | e)Žolės Daržiniai builiai | | | Laiškiniai česnakai | | | Petražolės | | | Salierų lapai | | | Kita | | | vi)ANKŠTINĖS DARŽOVĖS (šviežios) Pupos (su ankštimis) | | | Pupos (išlukštentos) | | | Žirniai (su ankštimis) | | | Žirniai (išlukštenti) | | | Kita | | | vii)STIEBINĖS DARŽOVĖS (šviežios) Smidrai (šparagai) | | | Artišokai (Ispanijos) | | | Salierai | | | Paprastieji pankoliai | | | Tikrieji artišokai | | | Porai | | | Rabarbarai | | | Kita | | | viii)GRYBAI a)Kultūriniai grybai | | | b)Miško grybai | | | 3.Ankštiniai | 0,02 | | Pupos | | | Lęšiai | | | Žirniai | | 0,2 | Kita | | 0,02 | 4.Aliejinių augalų sėklos | 0,05 | 0,05 | Linų sėmenys | | | Žemės riešutai | | | Aguonos | | | Sezamo sėklos | | | Saulėgrąžų sėklos | | | Rapsų sėklos | | | Sojos pupelės | | | Garstyčių sėklos | | | Medvilnės sėklos | | | Kita | | | 5.Bulvės | 0,02 | 0,02 | Ankstyvosios bulvės | | | Valgomosios bulvės | | | 6.Arbata (Camellia sinensislapai ir stiebai, džiovinti, fermentuoti arba ne) | 0,05 | 0,05 | 7.Apyniai (džiovinti), įskaitant apynių granules ir nekoncentruotus miltelius | 0,05 | 0,05 | --------------------------------------------------